ครม.เตรียมพิจารณาความคืบหน้าของโครงการทางหลวงพิเศษระหว่างเมือง (มอเตอร์เวย์) สายบางใหญ่-กาญจนบุรี
ครม.เตรียมพิจารณาความคืบหน้าของโครงการทางหลวงพิเศษระหว่างเมือง (มอเตอร์เวย์) สายบางใหญ่-กาญจนบุรี การประชุมคณะรัฐมนตรี วันนี้ 6 พฤศจิกายน 2562 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทำหน้าที่ประธานการประชุม โดยมีวาระที่น่าสนใจคือ กระทรวงคมนาคม เตรียมเสนอความคืบหน้าของโครงการทางหลวงพิเศษระหว่างเมือง (มอเตอร์เวย์) สายบางใหญ่-กาญจนบุรี ระยะทาง 96 กม.และขอให้ ครม.พิจารณากรอบวงเงินจ่ายค่าเวนคืนที่ดิน 1.2 หมื่นล้านบาท เพื่อจ่ายให้ครบภายใน ธันวาคมนี้ และขอยืดเวลาก่อสร้าง คาดแล้วเสร็จพร้อมเปิดให้บริการปี 2566กระทรวงการคลัง เสนอร่างกฎกระทรวงกำหนดหลักเกณฑ์ วิธีการและเงื่อนไขการรับประกันความเสี่ยงทางการเมือง ร่างประกาศกระทรวงการคลัง เรื่อง การลดอัตราอากรและยกเว้นอากรศุลกากร ตามมาตรา 12 แห่ง พระราชกำหนดพิกัดอัตราศุลกากร พ.ศ. 2530 ว่าด้วยการยกเว้นอากรขาเข้ายาในกลุ่มยากำพร้า  ร่างประกาศกระทรวงการคลัง เรื่อง การยกเว้นอากรสำหรับของที่นำเข้ามาในพื้นที่พัฒนาร่วมสำนักงานคณะกรรมการนโยบายเขตพัฒนาพิเศษภาคตะวันออก หรือ สกพอ. เสนอร่างประกาศคณะกรรมการนโยบายเขตพัฒนาพิเศษภาคตะวันออก เรื่อง แผนผังการใช้ประโยชน์ที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออกกระทรวงทรัพยากรธรรมชาติและสิ่งแวดล้อม เสนอร่างนโยบายป่าไม้แห่งชาติกระทรวงมหาดไทย เสนอแผนงานเปลี่ยนระบบสายไฟฟ้าอากาศเป็นสายไฟฟ้าใต้ดิน ฉบับปฎิบัติการเร่งรัดกอ.รมน. เสนอให้พิจารณาการประกาศพื้นที่ปรากฎเหตุการณ์อันกระทบต่อความมั่นคงภายในราชอาณาจักร และคาดว่า ครม.จะติดตามสถานการณ์ล่าสุดในพื้นที่จังหวัดชายแดนภาคใต้ หลังเกิดเหตุยิงถล่มป้อมชุดรักษาความปลอดภัยหมู่บ้าน ในพื้นที่จังหวัดยะลา เป็นเหตุให้มีผู้เสียชีวิต 15 ราย เมื่อคืนที่ผ่านมา